ORDE do 1 de outubro de 1997 pola que se recoñece a denominación específica Mel de Galicia e se nomea o seu Consello Regulador Provisional.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 15/10/1997

Por Orde do 1 de xullo de 1988 recoñécese a denominación Producto Galego de Calidade Mel de Gali
cia, para os meles producidos en Galicia na maneira e condicións que se determinan, segundo o regulamento desta denominación, que foi aprobado por Orde do 8 de febreiro de 1989.
Durante estes últimos anos a producción sufriu unha constante evolución orientada a conseguir parámetros de máis calidade, todo iso acompañado dun maior grao de organización do sector, e tamén dunha considerable mellora na presentación e comercialización dun producto tan tradicional e de recoñecido prestixio en Galicia. Polo tanto, actualmente é aconsellable darlle un empuxe adicional para lograr abrir novas vías de comercialización e que a presencia da mel de Galicia con indicativo de calidade nos mercados nacionais sexa cada vez maior.
En consecuencia, por petición do sector interesado, e de conformidade co artigo 30.I.3º e 4º do Estatuto de autonomía de Galicia, e en uso das competencias que me confire a Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo 1º
Recoñécese a denominación específica Mel de Galicia para os meles producidos e envasados na Comunidade Autónoma de Galicia, na maneira e condicións que determine o seu regulamento particular.
Artigo 2º
Noméase un consello regulador, con carácter provisional, que por proposta dos sectores interesados queda formado polos membros seguintes:
Presidente: Jesús Asorey Martínez.
Vocais:
-Polo sector productor:
Titular: César Martínez Yáñez.
Suplente: Jesús Díaz Acebo.
Titular: José Fernández Fernández.
Suplente: Manuel Gutiérrez Saavedra.
Titular: María del Carmen Moirón Rodríguez.
Suplente: Benedicto Carballeira Rodríguez.
Titular: Francisco Martínez Velasco.
Suplente: Armando Rodríguez Losada.
-Polo sector envasador:
Titular: Antonio Saavedra Pereira.
Suplente: José María Romero Telle.
Titular: Isidro Pardo Varela.
Suplente: Perfecto García González.
Titular: José María Seijo Coello.
Suplente: Carlos Rolán Núñez.
Titular: Amador Rodríguez Troncoso.
Suplente: David Corral Pombo.
Artigo 3º
Encoméndaselle ó consello regulador provisional a redacción do regulamento particular da denominación específica Mel de Galicia, que elevará á Consellería de Agricultura, Gandería e Montes para a súa aprobación.
Artigo 4º
O consello regulador provisional elaborará os censos de productores e de envasadores de mel que se encontren interesados en adscribirse a esta denominación, integrando pola súa vez nos novos rexistros ós inscritos ata a actualidade na denominación Producto Galego de Calidade Mel de Galicia.
Artigo 5º
A indicación denominación específica Mel de Galicia non poderá ser mencionada nas etiquetas, documentación e publicidade dos meles citados, ata que o seu regulamento sexa aprobado pola Consellería de Agricultura, Gandería e Montes da Xunta de Galicia.
Disposición transitoria
Única.-Durante a fase provisional de funcionamento da denominación específica Mel de Galicia, os inscritos nos rexistros do Producto Galego de Calidade Mel de Galicia poderán seguir utilizando os nomes e símbolos da mencionada denominación nas condicións que sinala o seu regulamento. A súa ordenación substantiva adecuarase ás obrigas das ordes do 1 de xullo de 1988 e do 8 de febreiro de 1989, da Consellería de Agricultura, Gandería e Montes, mentres non sexan substituídas definitivamente, unha vez se elabore e aprobe o Regulamento da denominación específica Mel de Galicia.
Disposición derrogatoria
Única.-Quedan derrogadas cantas normas de igual ou inferior rango se opoñan á presente orde.
Disposicións derradeiras
Primeira.-Facúltase o director xeral de Producción Agropecuaria e Industrias Agroalimentarias para dicta-las normas precisas para o desenvolvemento do establecido na presente orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de outubro de 1997.
Tomás Pérez Vidal
Conselleiro de Agricultura, Gandería e Montes
7644